Rikunarita-ORG/Wikinium huggingface dataset:
# Sturmabteilung

La **Sturmabteilung** (SA) ia funsiona como la ala paramilitar orijinal de la Partito Nazi

## Lias

[Sturmabteilung: Die Geschichte der SA - Mit zahlreichen Abbildungen] Stormtrooppers:A new history of Hitler's brownshirts ISBN 978-3-641-15535-3
# Atina

| **Atina** |
| --- |
|

|  |  |
| --- | --- |
|  |  |

 |
|  |
| Pais | Elas |
| Rejion |  |
| Area | 411 717 km² |
| Popla | 3 158 400 ab. (2011) |
| Densia | 19,133 abitores/km² |

**Atina** (Αθήνα en elinica) es la capital de Elas. La nom veni de la diva *Pallas Athena* (*Παλλὰς Ἀθηνᾶ*), ci coresponde a la diva roman Minerva.

Atina clasica ia es un site-stato potiosa ci ia emerji junta a la developa de la porto de Pireo, cual ia es un site diferente ante sua corpora a Atina en la sentenio 5 aec. Un sentro per la artes, aprende e filosofia, casa de la Academia de Plato e la Liseo de Aristotele, lo es refereda como la cuna de la sivilia ueste e la loca de nase de democratia, xef par sua efeto political e cultural en la continente european, e xef en la romanes. Oji, Atina es un urbe de la mundo e sentro de la vive economial, industrial, finansial, maral, political e cultural de Elas. En 2012, Atina ia es la site 39 plu rica en la mundo par potia de compra e la 67 plu cara seguente un studia de UBS.

Atina es un de la sentro economial plu grandes en Europa sude-este. Lo ave un grande setor finansial, e sua porto Pireo es la plu grande porto de pasajores en Europa e la plu grande en la mundo. La munisipa de Atina ave un cuantia de abitores 664 046 (2011) con sua fronteras manejal, e un area de 38,96 cilometres cuadrida. La area urban de Atina estende ultra sua limitas munisipal, con un cuantia de abitores de 3 090 508 (2011) sur un area de 412 cilometres cuadrida.

## Istoria

Atina ia es un site potiosa en la Anticia. Lo ia es conoseda par la avansas en siensa cual aveni ala. Lo ance ia ave sua propre constituida. Atina ia ance crea la democratia un conoseda en la mundo.

La site ia comensa a declina en 529, cuando la imperor Justiniano 1 ia clui sua scolas filosofial. La Partenon ia deveni un eglesa cristian. Esta ia salva lo de destrui a pos de templos noncristian, en tempos de teocratia.

La osmanianes ia controla Atina en 1458 e la Partenon ia deveni un mascita. Lo ia es danada en 1687 cuando polvo negra ia esplode en lo.

## Museos

La museos la plu importante de Atina es:

* Museo Arceolojial Nasional
* Museo Benaki
* Museo Cristian e Bizantian
* Museo Numismatial
* Museo de la Acropoli
* Museo Arceolojial Keremeikos
* Museo Iudi de Elas

## Lia esterna

* Paje ueb ofisial

|  | Sites capital de Europa |
| --- | --- |
| Amsterdam | Ancara | Andorra la Vella | Atina | Bacu | Beograd | Berlin | Bern | Bratislava | Bruxelles | Bucuresti | Budapest | Chisinau | Ciiv | Dublin | Helsinki | Ierevan | Kobenhavn | Lisboa | Ljubljana | London | Luxemburg | Madrid | Minsk | Monaco | Moscva | Nicosia | Oslo | Paris | Podgorica | Praha | Reykjavik | Riga | Roma | Sarajevo | San Marino | Site Vatican | Skopje | Sofia | Stockholm | Tallinn | Tbilisi | Tirana | Vaduz | Valletta | Vilnius | Warszawa | Wien | Zagreb |
# Eglesa Catolica

|  |
| --- |
| **Eglesa Catolica Apostolal Roman** |
|  |
|  Basilica de san Petro, en la Vatican |
| **Informa** |
| Tipo | Cristianisme |
| Fundor | Jesus Cristo |
| Gidor | Pape Francisco |
| Dio | Dio e Jesus Cristo |
| Libro santa | Biblia |
| Nom de la seguores | Catolicistes |
| Cuantia de seguores | Un bilion |

La **Eglesa Catolica Apostolal Roman** es la eglesa la plu grande de mundo, con plu ca bilion membros. Gidada par la Pape, lo defini sua mision como distribui la evanjelio de Jesus Cristo, presentante rituos e praticante la carita.

## Cuatro marcas de la Eglesa

### Uni

"On ave un Senior, un fida, un batiza, un Dio e Padre de tota ci es supra tota, tra tota e en tota" Un descrive de la uni de la corpo de Cristo.

### Santa

Esta parola no vole dise ce la membros es libre de pecas, no ce la institui de la Eglesa no pote peca. La eglesa de Cristo es santa car lo es la eglesa de Cristo: "… sur esta roca me va construi mea Eglesa" Jesus ia fundi sua eglesa per continua sua labora de remete e santi en la mundo. Cristianisme sinifia ce la santia de la Eglesa universal deriva de la santia de Cristo.

### Catolica

La parola "catolica" sinifia "universal", seguente la plu interpretes. Lo refere a la intera de tota los ci crede vera a Jesus como la Cristo.

### Apostolal

Esta descrive sua orijinas e credes. La ensenias de la eglesa es apostolal en ce los trova sua radises en la ensenias de la apostoles de Cristo.

## Referes
# Suiz

|  |
| --- |
| **Federa Suiz *Schweizerische Eidgenossenschaft* *Confédération Suisse* *Confederazione Svizzera* *Confederaziun Svizra |
|  |  |
|  |
| **Informa jeneral** |
| Capital: | Bern |
| Lingua ofisial: | Deutx, franses, italian e rumans |
| **Dirije** |
| Governa: | Republica parlamental federal |
| - Xef de stato: | President Karin Keller-Sutter |
| - Xef de governa: |  |
| **Otras** |
| Area: | 41 277 km² |
| Popla: | 8 140 000 |
| Densia: | 197 |
| PIB: | US$ 431 960 milion |
| Mone: |  |
| Zona de ora: | CET (UTC +1) |
| Numero de telefon: | +41 |
| Interede: | .ch |
|  |

**Suiz** (deutx: *Schweiz*, franses: *Suisse*, italian: *Svizzera*, rumans: *Svizra* e latina: *Confoedaratio Helvetica*) es un pais en Europa. Sua area es sirca 41 290 cilometres cuadrida e la cuantia de popla, en la anio 2006, es sirca 7 523 934 persones.

La site capital es Bern. Lo es un pais federal de 26 statos. La linguas ofisial es deutx, franses, italian e rumans. Lo ave dialetos de Schweizerdeutsch (Suiz-deutx) cual es nonofisial parlada.

## Istoria

Suiz esiste como un stato en sua forma presente de pos la adota de la Constitui Federal Suiz en 1848.

En 1863, Henri Dunant de Geneve ia crea la Crus Roja. En 1859, el ia vide la batalia de Solferino entre la osteraiceses e la sardas, en cual 40 000 persones ia mori o deveni ferida. La orijina de la bandera de la Crus Roja es la bandera de Suiz.

## Politica

Per 2012 la presidente ia es Sra Evelyne Widmer-Schlumpf (Stato de Graubuenden).

Per 2013 la presidente ia es Sr Ueli Maurer de la Partida de la Popla de Suiz (SVP/UDC) e de la stato de Zürich.

La dia nasional es la prima de agosto. Esta dia recorda la dia suposada en 1291 cuando la Nota Federal (la "Magna Carta" de Suiz) ia es composada.

## Linguas

Suiz ave cuatro linguas ofisial: deutx, italian, franses e rumans, un lingua romanica cual es un lingua nasional como la tre otras. La governa federal es obligada a comunica en la linguas ofisial, e en la parlamento federal on ave traduis simultan a deutx, franses e italian.
# Filastin

|  |
| --- |
| **Filastin** |
|  |
|  |
| **Informa jeneral** |
| Capital: | Ieruxalim |
| Lingua ofisial: | Arabi |
| **Dirije** |
| Governa: |  |
| - Xef de stato: |  |
| - Xef de governa: |  |
| **Otras** |
| Area: | 6220 km2 km² |
| Popla: | 4,018,332 |
| Densia: | 646 persones per km2 |
| PIB: |  |
| Mone: |  |
| Zona de ora: |  |
| Numero de telefon: |  |
| Interede: |  |
|  |

**Filastin** es un un stato autonom *de jure* en Asia. En la pasada, lo ia inclui la area aora nomida Israel. Oji, lo inclui du teritorios: La Riva Este (a este de la Rio Urdun) e Gaza (a la costa de la Mar Mediteraneo.)

La area de la Riva Este es sirca 5,860 cilometres cuadrida. La area de Gaza es sirca 360 cilometres cuadrida. En 2007, la Riva Este ia es abitada par sirca 2 535 927 persones, e Gaza par sirca 1 482 405.

La sentro de governa de Filastin es Ramallah, ma Ieruxalim Este es la capital ofisial. La teritorio intera es ocupada par Israel pos la Gera de Ses Dias en 1967.

Pos la Gera Mundal 2, en 1947, la Nasiones Unida ia adota un desinia per divide, cual ia suporta la crea de du statos autonom, un arabi e un iudi, con un Ieruxalim internasionalida. Pos la institui de un stato iudi - Israel - a 14 maio 1948, la armadas de la nasiones arabi visina. A pos, la Governa Filastin ia es instituida par la Alia Arabi, reconoseda par tota membros estra Transurdun. Lo ia es intendeda per inclui la tota de la Filastin pasada, sua governa efetosa ia es limitada a la banda de Gaza. Seguente la Gera de Ses Dias, Israel ia catura Gaza e la Penisola Sinai de Egipte, la Riva Ueste de Urdun, e la Montania Golan de Suria en junio 1967.

A 15 novembre 1988, Yasser Arafat, Presidente de la Organiza per Libri Filastin, en Aljazair ia proclama la institui de la stato de Filastin. Un anio pos la Acorda de Oslo en 1993, la Autoria Nasional de Filastin ia es formida per governa la Riva Ueste e Gaza. Du anios pos la retira par Israel de Gaza en 2007, Gaza ta es renada par un otra grupo, Hamas.

La stato de Filastin es reconoseda par 137 membros de la Nasiones Unida, e de 2012 lo ave la state de un oservor nonmembral en la NU, cual ave la implica de reconose de sua statia. Lo es un membro de la Alia Arabi, la Organiza de Coopera Muslim, la G77, e la Comite Internasional Olimpica.

* Filastin, 1922
* La plan de divide
* La nasiones ci reconose Filastin autonom
* La Cupola de la Roca, Ieruxalim
* Enfantes brandinte la bandera de Filastin
* Xicas vadente a scola en la Riva Ueste